भगवान शिव के नीलकंठ स्वरूप के बारे में कहा जाता है कि ये ग्रहों को नियंत्रित करता है। बताते हैं कि शिव जी ने मानवता की रक्षा के लिए समुद्र मंथन से निकले विष का पान कर लिया था। इससे उनका कंठ नीला हो गया और तभी से उनका नाम नीलकंठ पड़ गया। मान्यता है कि शिव के नीलकंठ स्वरूप की उपासना करने से शत्रु बाधा, षड़यंत्र और तंत्र-मंत्र का असर नहीं होता। और व्यक्ति एक सुखमय जीवन जीता है। मालूम हो कि नीलकंठ स्वरूप पर गन्ने के रस का जलाभिषेक करना भी काफी शुभ माना जाता है।